open-index/open-wikipedia-markdown huggingface dataset:
Uralo federalinė apygarda

**Uralo federalinė apygarda** () – viena iš aštuonių Rusijos federacijos federalinių apygardų.

Įkurta 2000 m. gegužės 13 d. Rusijos prezidento įsakymu. Nuo 2020 m. lapkričio 9 d. Rusijos federacijos prezidento atstovas apygardoje yra *Vladimiras Jakuševas* (*Владимир Владимирович Якушев*).

## Geografija
Uralo federalinės apygardos ribos eidamos per Uralo kalnus, vietomis dalinai apima ir vakarines šios kalnų grandinės dalis priskiriamas Europos žemyno šiaurės vakarams. O pagrindinė dalis yra Azijos žemyno šiaurės vakaruose – apima Uralo kalnų visą rytų regioną ir Vakarų Sibiro lygumą. Jos plotas – 1 818 497 km².

Šiaurėje išeina prie Karos jūros, pietuose ribojasi su Kazachstanu, pietvakariuose su Pavolgio federaline apygarda, šiaurvakariuose su Šiaurės Vakarų federaline apygarda, rytuose su Sibiro federaline apygarda.

Apygardos teritorija sudaro 10,62 % Rusijos Federacijos teritorijos. 2022 m. sausio 1 d. gyveno 12 294 961 gyventojas. Administracinis centras ir stambiausias miestas – Jekaterinburgas.

## Administracinis suskirstymas
Uralo federalinė apygarda užima keturias Rusijos Federacijos sritis ir dvi autonomines apygardas:

## Didžiausi miestai

# Jekaterinburgas (*Екатеринбург*) – 1 493 600 (*2022 m.*)
# Čeliabinskas (*Челябинск*) – 1 179 288 (*2022 m.*)
# Tiumenė (*Тюмень*) – 828 600 (*2022 m.*)
# Magnitogorskas (*Магнитогорск*) – 413 253 (*2020 m.*)
# Surgutas (*Сургут*) – 395 900 (*2022 m.*)
# Žemutinis Tagilas (*Нижний Тагил*) – 344 656 (*2021 m.*)
# Kurganas (*Курган*) – 304 727 (*2022 m.*)
# Nižnevartovskas (*Нижневартовск*) – 278 725 (*2021 m.*)
# Uralo Kamenskas (*Каменск-Уральский*) – 163 990 (*2021 m.*)
# Zlatoustas (*Златоуст*) – 163 919 (*2020 m.*)
# Miasas (*Миасс*) – 151 472 (*2020 m.*)
# Kopeiskas (*Копейск*) – 147 634 (*2020 m*)
# Neftejuganskas (*Нефтеюганск*) – 128 159 (*2021 m*)
# Pervouralskas (*Первоуральск*) – 119 365 (*2021 m.*)
# Naujasis Urengojus (*Новый Уренгой*) – 118 115 (*2021 m.*)
# Nojabrskas (*Ноябрьск*) – 108 376 (*2021 m.*)
# Chanty Mansijskas (*Ханты-Мансийск*) – 105 995 (*2022 m.*)
# Tobolskas (*Тобольск*) – 98 772 (*2021 m.*)
# Serovas (*Серов*) – 95 141 (*2021 m.*)

## Gyventojai

### Tautinė sudėtis

# rusai (82,74 %)
# totoriai (5,14 %)
# ukrainiečiai (2,87 %)
# baškirai (2,15 %)
# vokiečiai (0,65 %)
# baltarusiai (0,64 %)
# kazachai (0,6 %)
# nenurodę tautybės (0,56 %)
# azerbaidžaniečiai (0,54 %)
# čiuvašai (0,43 %)
# mariai (0,35 %)
# mordviai (0,31 %)
# armėnai (0,3 %)
# udmurtai (0,24 %)
# nencai (0,23 %)

## Šaltiniai
Kafeklubenas

**Kafeklubeno sala** arba **Kavos klubo sala** (; ) – nedidelė sala, esanti šalia šiaurinės Grenlandijos pakrantės. Ji laikoma labiausiai į šiaurę nutolusiu sausumos tašku pasaulyje.

## Geografinė padėtis
Nuo Šiaurės ašigalio Kafeklubeno sala yra nutolusi 707 km. Ji išsidėsčiusi į šiaurę nuo Frederiko E. Hydo fjordo, 37 km nutolusi į rytus nuo Moriso Džezupo kyšulio ir yra į vakarus nuo Bridžmano kyšulio. Sala yra apytiksliai 1 km ilgio.

## Istorija
Kafeklubeno salą pirmą kartą pamatė amerikiečių tyrinėtojas Robertas Piris 1900 m. Visgi sala pirmą sykį aplankyta tik 1921 m. Pirmasis į ją išlipo danų tyrinėtojas Lauge Kochas, kuris ir davė salai vardą pagal kavos klubą, įsikūrusį Danijos mineralogijos muziejuje.

1969 m. kanadiečių mokslininkai nustatė, kad sala yra 750 m arčiau Šiaurės ašigalio, nei Moriso Džezupo kyšulys. Nuo tada ji laikoma šiauriausiu sausumos tašku pasaulyje.

Vėliau buvo rastos kelios labiau į šiaurę nutolusios uolos, žymiausia kurių yra Odako uola. Nuo to laiko netyla diskusijos, kas turi būti laikoma šiauriausiu sausumos tašku – Kafeklubeno sala ar šios uolos. Visgi šios uolos nėra ilgalaikės – jas dažnai sugriauna judantys ledo luitai ar paskandina jūros vanduo.
ULEB Europos taurės 2009–2010 m. sezonas

**2009–2010 metų [[ULEB Europos taurė]]s sezonas** – septintasis antrojo pagal stiprumą Europos krepšinio turnyro sezonas.

## Atstovavimas šalims

## Atrankos turnyras
Prieš reguliarųjį ULEB Europos taurės sezoną 16 klubų turėjo dalyvauti atrankos varžybose, iš kurių 8 iškovojo teisę dalyvauti pagrindiniame turnyre, o kitos ekipos buvo deleguotos į trečiąjį pagal pajėgumą Europos Iššūkio taurės turnyrą.

## Reguliarusis sezonas
Reguliarusis sezonas prasidėjo 2009 lapkričio 24 dieną ir vyko iki 2010 Sausio 12 dienos.

### A Grupė

### B Grupė

### C Grupė

### D Grupė

### E Grupė

### F Grupė

### G Grupė

### H Grupė

## Last 16

### I Grupė

### J Grupė

### K Grupė

### L Grupė

## Ketvirtfinaliai

Ketvirtfinalių etapas prasidėjo 2010 kovo 23 dieną, o baigėsi kovo 31 d.

## Finalai

Finalų etapas prasidėjo 2010 balandžio 17 dieną, o baigėsi balandžio 18 d.
New York World Building

**New York World Building** – dangoraižis, stovėjęs Niujorko mieste 1890–1955 m. Pastatą suprojektavo architektas George Browne Post. 1890–1894 m. pastatas buvo aukščiausias Niujorke. Tai buvo pirmasis statinys, aukščiu pralenkęs Niujorko Trejybės bažnyčią. Kiek šis pastatas turėjo aukštų, nesutariama, pastaruoju metu tyrinėtojai mano, kad jų galėjo būti 16 ar 18.

1955 m. nugriautas.

## Išnašos
Jonas Užupis

**Jonas Užupis** (slapyvardis **Šerenga**, 1848 m. gegužės 24 d. Šunkarių kaime, Naumiesčio valsčius – 1917 m. rugsėjo 26 d. Seinuose) – Romos katalikų kunigas, lietuvių poetas ir vertėjas, tautosakininkas, dramaturgas.

## Biografija
Mokėsi Marijampolės gimnazijoje ir Seinų kunigų seminarijoje. 1875 m. įšventintas kunigu, dirbo sielovados darbą Vygriuose, Seinuose ir kt. parapijose. Rašė lietuvybės išsaugojimo, satyrinėmis temomis. Bendradarbiavo laikraštyje „Aušra“, joje paskelbė du eilėraščius. Svarbiausias jo veikalas – dviejų dalių eiliuotas epas apie lietuvių tautos kilmę „Lietuvos Eneida“, buvo paruošęs ir trečią dalį, kuri liko rankraštyje. Laikraštyje „Viltis“ paskelbė dramą „Čigono priegoda“, kurią dėl stiliaus kritikavo Vaižgantas. Vertė iš lenkų kalbos, rinko tautosaką.

## Bibliografija
* Lietuvos Eneida arba Lietuvių tautos ineita į atrastąją tėvynę: semta iš įvairiausių prosenuolių padavimų. Laukaičio ir b – vės sp., Seinai, 1913–1914

## Šaltiniai
Tarybų Lietuvos enciklopedija, 4 tomas, Vyriausioji Enciklopedijų Redakcija, Vilnius, 1988, 399 psl.
Pirio Žemė

**Pirio Žemė** – Grenlandijos pusiasalis, skalaujamas Arkties vandenyno. Šiame pusiasalyje yra šiauriausias Grenlandijos taškas – Moriso Džezupo kyšulys.

## Geografinė padėtis
Pirio Žemę vakaruose nuo Grenlandijos atskiria Viktorijos fjordas, o pietuose ir pietryčiuose – Nepriklausomybės fjordas. Šiaurėje pusiasalį skalauja Arkties vandenynui priklausančios Linkolno ir Vandelio jūros. Frederiko E. Hydo fjordas, įsirėžęs į rytinę pusiasalio dalį 150 km, dalina Pirio Žemę į dvi dalis – šiaurinę ir pietinę. Pusiasalio pakrantės gausiai išraižytos fjordų.

Pirio Žemė nepriklauso jokiai Grenlandijos savivaldybei, ji įeina į Šiaurės Rytų Grenlandijos nacionalinio parko sudėtį. Pusiasalio plotas yra apie 57 000 km², ilgis iš rytų į vakarus apie 375 km, o iš šiaurės į pietus – apie 200 km. Jo šiauriausias taškas (Moriso Džezupo kyšulys) nutolęs nuo Šiaurės ašigalio 711,8 km. Vietovė kalnuota, Ruzvelto kalnuose ir mažai ištirtuose H. H. Benedikto kalnuose viršūnių aukštis siekia 1 950 m.

Pusiasalis nėra padengtas ledu. Jis laikomas šiauriausiu žemės tašku, kurio nekausto amžinasis įšalas, ypač pietinė Pirio Žemės dalis (pvz., Melvilio Žemė kiek šiauriau Nepriklausomybės kyšulio). Kritulių kiekis čia toks mažas (tik 25 – 200 mm sniego per metus), kad pusiasalis kartais vadinamas arktine dykuma. Ledu jis nebuvo padengtas nuo tada, kai baigėsi paskutinis ledynmetis. Visgi vakarinėje pusiasalio dalyje yra Hanso Tauseno apledėjimas – ten ledo storis yra apie 344 m.

Anksčiau Pirio Žemė buvo laikoma sala. Manyta, kad ją nuo Grenlandijos skiria Pirio kanalas, jungiantis Viktorijos ir Nepriklausomybės fjordus. Visgi ši teorija vėliau buvo paneigta.

## Istorija

Pirio Žemė anksčiau buvo apgyvendinta inuitų genčių, kurios gyveno tuomet, kai klimatas buvo šiltesnis nei dabar. Išskiriamos 3 kultūros:
* I Nepriklausomybės kultūra (apie 2000 m. pr. m. e.; seniausi radiniai datuojami 2400 m. pr. m. e.)
* II Nepriklausomybės kultūra (800–200 m. pr. m. e.)
* Tulos kultūra (apie 1300 m.)

Pirio Žemė pavadinta tyrinėtojo Roberto Pirio garbei, kuris atrado šią teritoriją per savo tyrinėjimus 1891 m.- 1892 m.

## Gyvūnija ir augmenija

Pusiasalyje gyvena avijaučiai, poliarinės lapės, baltieji lokiai ir arktiniai kiškiai. Augmenija labai skurdi, ji dengia vos 5 % pusiasalio. Iš viso Pirio Žemėje auga 33 rūšys augalų.

Prieš porą milijonų metų klimatas Žemėje buvo šiltesnis, todėl čia net ir šiaurinėje dalyje augo maumedžiai, juodosios eglės, beržai, kukmedžiai ir tujos.

## Tyrimų stotys
Pietinėje pusiasalio dalyje esančiame Jorgeno Bronlundo fjorde yra įsikūrusios dvi arktinės tyrimų stotys – Bronlundhuso (pastatyta 1948 m.) ir Kapitono Haraldo Moltkės (įkurta 1972 m.) Abi stotys pastatytos danų tyrinėtojo Eigilio Knuto iniciatyva ir tapo daugybės pusiasalyje atliekamų tyrimų centrais.

Abi stotys yra nutolusios 10 km viena nuo kitos. Bronlundhuso stotis yra fjordo vakaruose, o Kapitono Haraldo Moltkės – rytuose. Susisiekimas tarp jų įmanomas tik vasarą, plaukiant valtimi.
Vienybės medis

**Vienybės medis** – akmens skulptūra, atidengta 2009 m. liepos 7 d. Vilniaus Vingio parke, minint Lietuvos vardo tūkstančio metų jubiliejų. Skulptūros autoriai – skulptorius Tadas Gutauskas ir architektas Rolandas Palekas.

## Išvaizda
Pagrindinis iš akmens iškaltos skulptūros motyvas – 9 metrai aukščio verpstė. Monumento centre – saulę primenančiame apskritime – šimto iškiliausių Lietuvos asmenybių pavardės: 

## Šaltiniai
Vaismedis

**Vaismedis** – medis, paprastai kultūrinis, duodantis vaisių, išvestas iš laukinių jų rūšių. Visi vaismedžiai yra žiediniai augalai. Vaismedžiai neturėtų būti painiojami su riešutmedžiais ir su uoginiais augalais.

## Vaismedžių pavyzdžiai
* Obelis
* Kriaušė
* Slyva
* Vyšnia
* Kavamedis
* Kakavmedis
* Apelsinas 
* Abrikosas
* Trešnė

## Taip pat skaitykite
* Kaulavaisis
* Valgomieji vaisiai

## Išnašos
Naktibalda

"**Naktibalda**" - 1973 m. Lietuvos kino studijoje sukurtas meninis filmas šeimai. Filmo trukmė - 63 min.

## Kūrybinė grupė
* Scenarijaus autorius - Jurijus Jakovlevas
* Režisierius statytojas - Arūnas Žebriūnas
* Antrasis režisierius - Gytis Lukšas 
* Kompozitorius - Viačeslavas Ganelinas 
* Dirigentas - Aloyzas Končius 
* Operatorius statytojas - Algimantas Mockus 
* Montažo režisieriė - Vanda Survilienė 
* Dailininkė - Juzefa Čeičytė 
* Kostiumų dailininkė - Viktorija Bimbaitė.

## Vaidina
* Darius Bratkauskas - *Domas*
* Gediminas Girdvainis - *jo tėvas Julius*
* Doloresa Kazragytė - *Domo mama*
* Daiva Daujotytė - *Zita*
* Artūras Vegys - *Petras*
* Zigmas Vyšniauskas - *Trenkus*
* Artūras Pravilonis - *Šiša*
* Eglė Gabrėnaitė - *klasės auklėtoja*
* Vytautas Paukštė - *piešimo mokytojas*
* Kazys Tumkevičius - *generolas*
* Irina Murzajeva - *senutė*
* taip pat Bronė Braškytė, Alfonsas Dobkevičius, Vladas Jurkūnas, Irena Leonavičiūtė, Jonas Pakulis.

## Nuorodos
* Filmo ištraukos
Brian Kennedy

**Brian Edward Patrick Kennedy** (g. 1966 m. spalio 12 d. Belfaste, Šiaurės Airijoje) – airių dainininkas ir rašytojas, garsėjantis savo baladėmis. 2006 m. atstovavo Airijai Eurovizijos dainų konkurse Atėnuose, Graikijoje su daina *„Every song is a cry for love“* ir užėmė 10 vietą.

Brian Kennedy ir Secret Garden kūrinys *„You Raise Me Up“* susilaukė milžiniško populiarumo visame pasaulyje. Dainą perdainavo tokie atikėjai kaip Westlife, Russell Watson, Josh Groban, Sissel Kyrkjebø, Il Divo ir kt.

## Diskografija

### Albumai

* *The Great War Of Words* (1990)
* *A Better Man* (1996)
* *Now That I Know What I Want* (1999)
* *Won't You Take Me Home* (2000)
* *Get On With Your Short Life* (2001)
* *On Song* (2003)
* *Live In Belfast* (2004)
* *On Song 2: Red Sails In The Sunset* (2005)
* *Homebird* (2006)
* *Interpretations* (2008)

## Knygos

* *The Arrival of Fergal Flynn* (2004), novelė
* *Roman Song* (2005), novelė

## Nuorodos
* Oficialus Brian Kennedy puslapis

|-
Obonys

**Obonys** – kaimas Kupiškio rajono savivaldybėje, 10 km į šiaurės rytus nuo Šimonių, 17 km į rytus nuo Kupiškio, 12 km į pietus nuo Skapiškio. Kaimo šiaurės rytiniame pakraštyje yra nedidelis ovalo formos to paties pavadinimo Obonių piliakalnis. Praeina kelias .

## Gyventojai

## Šaltiniai
Nordas

**Nordo tyrimų stotis** – labiausiai į šiaurę nutolusi nuolat apgyvendinta vieta visoje Grenlandijoje (šiauriau esančiose Pirio Žemėje įsikūrusiose Bronlundhuso ir Kapitono Haraldo Moltkės stotyse tyrinėtojai negyvena nuolat).

## Geografinė padėtis
Ši mokslinė ir karinė bazė, įsikūrusi Princesės Ingeborgos pusiasalyje esančioje Kronprinco Kristiano Žemėje, yra nutolusi nuo Šiaurės ašigalio 924 km. Ji įeina į Šiaurės Rytų Grenlandijos nacionalinio parko sudėtį. Bazėje, kurią sudaro 35 pastatai, nuolat gyvena 5 Danijos kariškiai, kurių pamaina čia tarnauja 26 mėnesius. Vasarą į tyrimų stotį gali atvykti dar 20 mokslininkų ir aptarnaujančio personalo.

Nordo pasiekti laivu beveik neįmanoma. Ledai čia pratirpsta ir sudaro sąlygas priplaukti tik kas 5 ar 10 metų.

## Istorija

Nordo tyrimų stotis pastatyta 1952–1956 m. Tuomet ji atliko telekomunikacijų ir meteorologinės stoties funkcijas. Ji buvo reikalinga, nes Tulo oro bazei Kasuitsupo savivaldybėje reikėjo tikslesnių orų prognozių. Tyrimų stotis uždaryta 1972 m.

1975 m. Nordas vėl buvo atidarytas, tačiau jau kaip karinė bazė, valdoma Danijos gynybos komiteto.
Fechtavimas

**Fechtavimas** – šaltojo ginklo (kertančio, duriančio ar triuškinančio) valdymas, stengiantis sėkmingai atakuoti priešininką ir apsiginti nuo jo atakų.

Fechtavimas būna:
* *kovinis* – jo metu stengiamasi nukauti priešininką ar bent jį sužaloti, kad šis prarastų gebėjimą kautis.
* *sportinis* – sporto rūšis, kurioje siekiama parodyti savo pranašumą. Stengiamasi nesužeisti priešininko.
* *ugdomasis* – fechtavimas yra priemonė ugdyti tam tikrus asmenybės bruožus.
* *rekonstrukcinis* – istorinės rekonstrukcijos mėgėjų fechtavimas naudojant istorinius ginklus, siekiant atkurti istorinius kovinio fechtavimo būdus.
* *pramoginis* – fechtavimas lauko vaidmenų žaidimuose.

Kovinio fechtavimo rūšių buvo labai daug, kadangi buvo naudojama labai daug kovinių ginklų – kalavijai, ietys, kartys, durtuvai, kuokos, alebardos ir t. t. Sportinio fechtavimo rūšių mažiau, kadangi sportiniame fechtavime naudojama mažiau ginklų rūšių.

## Sportinis fechtavimas
Sportinis fechtavimas – tai dviejų sportininkų kova šaltaisiais ginklais (kardais, rapyromis, špagomis), stengiantis dūriais arba kirčiais paliesti vienas kitą.

Sportinis fechtavimas įtrauktas į šiuolaikines olimpines žaidynes. Šiuo metu olimpinėse fechtavimo varžybose naudojami trijų ginklų tipai:

* Rapyra – lengvasis ginklas; taikinio sritis yra liemuo, krūtinė, pečiai ir nugara; dvigubas prilietimas yra draudžiamas.
* Kardas – sunkusis ginklas; taikinio sritis yra nuo galvos iki liemens, į taikinio teritoriją delnai neįeina.
* Špaga – lengvasis ginklas; taikinio sritis – visas žmogaus kūnas; dvigubas prilietimas leidžiamas.

Žodis *fence* yra vidurinės anglų kalbos laikotarpiu atsiradęs sutrumpinimas, kuris atėjo iš italų kalbos žodžio *defensio*, kilusio iš lotynų kalbos. Pirmasis šį žodį anglų kalboje pavartojo anglų rašytojas Viljamas Šekspyras kūrinyje *The Merry Wives of Windsor*.
Žemosios Panemunės piliakalnis

**Žemosios Panemunės piliakalnis** – piliakalnis Šakių rajono savivaldybės teritorijoje, prie Žemosios Panemunės miestelio (Kriūkų seniūnija). Šalia to paties kelio , 0,7 km į pietryčius stūkso Žemosios Panemunės II piliakalnis.

## Piliakalnis

Piliakalnis yra ant kairiojo Nemuno kranto aukštumos kyšulio. Iš šiaurės supa Nemuno slėnis, kuriuo greta piliakalnio praeina Zapyškio–Kriūkų kelias, o iš vakarų ir pietų plyti gili dauba. Aikštelė keturkampė, pailga rytų–vakarų kryptimi, 49x18 m dydžio. Jos rytų gale supiltas 3,5 m aukščio, 21 m pločio pylimas, kurio išorinis 5 m aukščio šlaitas leidžiasi į 4 m pločio, 1 m gylio griovį. Žemės pylimui imtos iš 20 m pločio įdubos priešais pylimą. Vakariniame piliakalnio šlaite, 4 m žemiau aikštelės yra trikampė 10 m ilgio, 10 m pločio terasa. Piliakalnio šlaitai statūs, 25–30 m aukščio. Šiaurinis šlaitas, aikštelė ir pylimas beveik visiškai iškirsti, kita apaugę lapuočiais.

Į pietryčius nuo piliakalnio, 7 ha plote yra papėdės gyvenvietė (tyrinėta 1997 m.), kurioje rasta graikiška Romos imperatoriaus Marko Aurelijaus moneta, pasaginių segių ir jų dalių, apyrankės ir antkaklės fragmentai, susilydžiusio žalvario fragmentų, grublėtos ir lygios keramikos.

Piliakalnis datuojamas I tūkst. – II tūkst. pradžia.
Vaizdas:ZPanemunes piliakalnis 2.jpg|Vaizdas nuo piliakalnio į Nemuną
Vaizdas:ZPanemunes piliakalnis 3.jpg|Piliakalnis po tvarkymo darbų
Į piliakalnio viršūnę nuo Zapyškio–Kriūkų kelio veda mediniai laiptai. Aikštelėje įrengta nedidelė poilsiavietė, iš jos atsiveria puikus vaizdas į Nemuno slėnį. 2015 m. atlikti piliakalnio tvarkymo darbai: įrengti nauji tvirti ąžuoliniai laiptai su turėklais, smulkia skaldele išpilti takai, pastatyti ąžuoliniai suolai, įrengti ąžuoliniai terasiniai laiptai, vedantys į piliakalnio gynybinį griovį bei pylimą.

## Literatūra
* Lietuvos TSR kultūros paminklų sąrašas, V., 1973, p. 173
* Eugenijus Ivanauskas. 1998. Kapinynų ir gyvenviečių žvalgomieji tyrinėjimai Vidurio ir Rytų Lietuvoje // Archeologiniai tyrinėjimai Lietuvoje 1996 ir 1997 metais, p. 454.
* Aleksander Połujanski. Wędrówka po gubernii augustowskie w celu naukowym odbite. Warszawa. 1989 , p. 398;
* Antanas Makarevičius. Vilkijos apylinkės archeologiniai paminklai // Lietuva. 1925. Nr. 42.
* Petras Tarasenka. Užnemunės krašto piliakalniai. Vilnius. 1997, p. 154–155.
* Žemosios Panemunės piliakalnis tapo patrauklia turistams vieta 

## Šaltiniai

## Nuorodos

* Hillforts.eu atvirųjų duomenų ištekliai
Amanda Bynes

**Amanda Laura Bynes** (g. 1986 m. balandžio 3 d. Kalifornijoje, Jungtinėse Valstijose) – amerikiečių aktorė, laidų vedėja ir dizainerė. Vesdavo laidas „Nickelodeon“ kanale. 

2007 m. tapo penkta labiausiai apmokama įžymybe iki 21 metų.

## Filmografija
### Kinas

### Televizija

## Apdovanojimai

## Šaltiniai



## Nuorodos
*
*AmandaPlease.com
Rapolas Čarnas

**Rapolas Čarnas** (1900 m. lapkričio 13 d. Kaune – 1926 m. gruodžio 27 d. Kaune) – LKP veikėjas.

## Biografija

1920 m. įstojo į LKJS, netrukus kooptuotas į LKJS Kauno rajono komitetą. 1920 m. persikelė į Šiaulius, vėliau grįžo į Kauną. 1921 m. Maskvoje mokėsi partinėje mokykloje. 1922 m. grįžęs į Lietuvą, dirbo LKJS Kauno rajono komitete. 1923 m. kooptuotas į LKJS Centro biuro narius. 1924–1926 m. kalintas. 1926 m. dirbo LKJS CK nariu. Po 1926 m. gruodžio 17 d. perversmo sušaudytas.

## Šaltiniai
Ipolitas Labanauskas

**Ipolitas Labanauskas** (m. 1831 m. balandžio 9 d. Šnipiškėse) – Vilniaus krašto teisėjas, 1831 m. sukilimo dalyvis.

Labaunauskas 1831 m. balandžio 5 d. organizavo pasalą carinės armijos Ukmergės įgulai. Sukilėlių pasala buvo sėkminga, ir rusų pajėgos, vadovaujamos generolo Bezobrazovo pasidavė. Labanauskas sutiko su rusų kapituliacija ir pasigailėjo savo pažįstamo generolo. Su tokiu sprendimu nesutiko dalis sukilėlių, o vienas sukilėlių Kondratavičius apkaltino vadą išdavyste, todėl buvo nušautas vietoje. Tokie Labanausko veiksmai padidino nepasitikėjimą juo ir kainavo gyvybę. Kuomet rusai iškeliavo iš sukilėlių kontroliuojamos teritorijos, jie suėmė Labanauską, kurio sukilėliams nepavyko apginti. Jis buvo nugabentas į Vilnių, nuteistas ir sušaudytas Šnipiškėse.

## Šaltiniai
E. Callier, *Bitwy i potyczki stoczone przez wojsko polskie w roku 1831, Drukarnia Dziennika Poznańskiego*, Poznań 1887, ss. 60–61 Internete
Grenlandijos demografija

Grenlandijoje gyvena daugiau kaip 57 600 (2009 m. liepa) gyventojų (207 vieta pasaulyje), kurių 88 proc. yra grenlandai (inuitai arba inuitų dalis susimaišusi su europiečiais, daugiausiai islandais ir danais). Likę 12 proc. – europiečiai, vėlgi – daugiausiai danai). Dauguma Grenlandijos gyventojų įsikūrę pakrantėse, ypač pietvakariuose, nes čia klimatas ne toks atšiaurus. Didžioji dalis gyventojų evangelikai liuteronai. Šalyje šalia oficialios grenlandų kalbos, dar kalbama daniškai ir angliškai .

## Pagrindiniai demografiniai indikatoriai

## Šaltiniai
Ačakačis

**Ačakačis** – Bolivijos miestas La Paso departamente. Miestas yra įsikūręs Andų papėdėje. Miestas yra 3854 m aukštyje virš jūros lygio, ant Titikakos ežero kranto. 96 km į šiaurės vakarus nuo miesto yra Bolivijos sostinė La Pasas.

Pasak rašytinių šaltinių, Ačakačis buvo apgyvendintas dar prieš ispanų kolonizacijos laikus.

Miestas žinomas dėl savo miesto partnerio, kuriuo yra Italijos sostinė Roma.

## Šaltiniai
Svetlana Justickaja

**Svetlana Justickaja** (buv. **Gečėnienė**; g. 1973 m. rugpjūčio 17 d. Vilniuje) – teisininkė, Lietuvos kriminologė.

Tėvas – Viktoras Justickis, kriminologas, teisės psichologas.

## Biografija

Svetlana Justickaja 1990 m. baigė Vilniaus 12-ąją vidurinę mokyklą, 1997 m. – studijas Lietuvos teisės akademijoje, magistrė. 2002 m. balandžio 27 d. Lietuvos teisės universitete apgynė socialinių mokslų teisės krypties daktaro disertaciją (eksternu) tema „Baudžiamosios justicijos poveikis nepilnamečio asmenybei (kardomojo kalinimo tyrimo pavyzdžiu)“, socialinių mokslų (teisės krypties) daktarė.

Nuo 1997 m. iki 1998 m. LR vidaus reikalų ministerijos Policijos reformos ir tyrimų centro darbuotoja, nuo 2000 m. Teisės instituto (TI) Kriminologinių tyrimų skyriaus Vaikų ir jaunimo teisės sektoriaus specialistė, mokslo darbuotoja, TI Kriminologinių tyrimų skyriaus vedėja, vyresnioji mokslo darbuotoja. Pagrindinės mokslinių interesų kryptys – kriminologija, nusikaltimų prevencija, nepilnamečių justicija.

Nuo 2003 m. spalio 22 d. darbo grupės Nepilnamečių justicijos programos projektui parengti narė, nuo 2003 m. vasario 21 d. koordinavimo komisijos Nacionalinės programos prieš vaikų komercinį seksualinį išnaudojimą ir seksualinę prievartą vykdymui narė, Projekto „Tarpkryptinės plečiamosios kriminologijos Vilniaus universitete“ vykdytoja.

## Darbai
* „15-17 amžiaus moksleivių delinkventinis elgesys ir viktimizacija Lietuvoje" (tarptautinis tyrimas), 2009.
* Tarptautinis nusikaltimų aukų tyrimas (Lietuva, 2006). Vaidas Kalpokas, Sonata Mališauskaitė-Simanaitienė, Jolita Malinauskaitė, Svetlana Gečėnienė. Tyrimo koordinatoriai: Jungtinių Tautų Narkotikų kontrolės ir nusikalstamumo biuras (UNODC). Teisės institutas, 2007.
* Vaikų ir jaunimo baudžiamoji atsakomybė: užsienio šalių patirtis. Vokietija, Austrija, Olandija, Lenkija, Estija, Rusija. Autoriai: Gintautas Sakalauskas, Svetlana Gečėnienė, Antanas Jatkevičius, Ilona Michailovič. Nusikalstamumo prevencijos Lietuvoje centras, Teisės institutas, Vilnius: Justitia, 2001, 125 p.
* Nusikaltimų prevencijos programų (projektų) veiksmingumo užtikrinimas Lietuvoje. Jaunimo baudžiamoji atsakomybė Austrijoje. Moksliniame – praktiniame žurnale „Teisės problemos“. 2000 m. Nr. 3-4.
* Nepilnamečių teisės pažeidimų prevencija: mokymo teminė programa. Vilnius: LTU, 2000.
* Nepilnamečių nusikalstamumas Lietuvoje: mokymo teminė programa. Vilnius: LTU, 2000.
* Vaikų ir jaunimo neužimtumo ir nusikaltimų prevencija (kartu su G. Sakalausku, B. Gruževskiu, B. Čėsnaite, V. Kalpoku, I. Michailovič, A. Malinauskaite, J. Šliužiene, A. A. Švedu, L. Vaicekauskaite, D. Veličkiene). Vilnius, 2000.
* Kriminalinės justicijos poveikis nepilnamečių teisės pažeidėjų asmenybei ir jų elgesiui (kartu su E. Vileikiene). – Vilnius, 1999. p. 83.
* Nusikaltimų prevencija – nuo individo prie visuomenės // VRM žinios. 1998. Nr. 2(4). P. 31-37.

## Išnašos
Janina Macukonienė

**Janina Aleksaitė–Macukonienė** (g. 1956 m. Vaitakiemio kaime, Punsko valsčius, Lenkija) – pedagogė, bibliotekininkė, poetė, visuomenininkė.

## Biografija
Gimė ir augo valstiečių šeimoje. Mokėsi Vaitakiemio pradinėje mokykloje, 1975 m. baigė Punsko licėjų. Studijavo bibliotekininkystę ir informatiką Lodzės universitete. Baigusi dirbo Seinų pedagoginėje bibliotekoje, Punsko licėjuje, Punsko pradžios mokykloje, Punsko žemės ūkio mokykloje. Ištekėjusi persikėlė į Dusnyčią, gimė duktė Jurgita. Nuo 1986 m. dirbo Krasnagrūdos pagrindinėje mokykloje, o 2005 m. ją panaikinus – Seinų lietuviškoje „Žiburio“ gimnazijoje.

Aktyvi visuomenininkė, Lenkijos lietuvių mokytojų draugijos valdybos narė. Paskelbė keletą mokslinių darbų iš bibliotekininkystės, pedagogikos, lituanistikos sričių. Parašė metodinę knygą Lenkijos mokytojams, dėstantiems lietuvių kalbą. Kuria eiles, yra kelių išleistų poezijos almanachų bendraautorė.

## Bibliografija
* Būki mums motina. (Iš Lenkijos lietuvių poezijos, red. Volanda Višniauskienė, išspausdinti keli J. Macukonienės eilėraščiai), Lietuvos rašytojų sąjungos leidykla, Vilnius 1995
* Lietuvių kūrybos antologija. (Išspausdinti keli J. Macukonienės eilėraščiai). Aušra, Punskas, 2000/01
* Janina Macukonienė. Lietuvių kalbos mokymas VI klasėje (Mokytojo vadovas). Aušra, Punskas, 2005
* Poezijos almanachas 2005 (Sud. Sigitas Birgelis; išspausdinti keli J. Macukonienės eilėraščiai). Aušra, Punskas, 2005
* Žaneta Markevičiene, Janina Macukonienė. Būdvardžių ypatumai Lenkijos lietuvių šnektose. *Acta Baltico Slavica* 30/2006
* Miejsce w sercu – Lenkijos lietuvių poetų rinktinė (Išspausdinti keli J. Macukonienės eilėraščiai), 2009

## Nuorodos
* Biografija 
* “… rudens danguje…” Iš Janinos Aleksaitės–Macukonienės poezijos
Mazgas (reikšmės)

Žodis **mazgas** gali reikšti:

* mazgas – darinys, gaunamas perpinant vieną ar kelias virves, siūlus, kabelius ir panašius objektus;
* mazgas – laivų greičio matavimo vienetas;
* mazgas – uždaro deformuoto (susipynusio) apskritimo atvaizdavimas Euklidinėje erdvėje.
* mazgas – kelių ar trasų susikirtimo, susijungimo vieta (pvz., transporto mazgas; geležinkelio mazgas);
* mazgas, kitaip dar *sąranka* – iš smulkesnių detalių surinkta mechanizmo ar kitokio gaminio dalis.
* orbitos mazgas – ekliptikos ir kito dangaus kūno orbitos susikirtimo taškas (iš esmės tai du taškai!).

Taip pat:
* geležinkelio mazgas – vieta, paprastai stotis, kurioje jungiasi kelios geležinkelio linijos;
* Gordijaus mazgas – metafora apie neišsprendžiamą problemą;
* nervinis mazgas – anatominis darinys, nervinio audinio telkinys, kuriame paprastai apdorojama ateinanti nervinė informacija.
Horvico rikiai

**Horvico rikiai** - du vienam šachmatų žaidėjui priklausantys rikiai, užėmę dvi gretimas įstrižaines. Kartais gali sukelti rimtų grėsmių, pavyzdžiui, centrinio gambito (**1. e4 e5 2. d4 ed 3. c3**) variante - šiaurės gambite (**3…dc 4.Rc4 cb 5. Rxb2**). Taip pat Horvico rikiai dažnai naudojami mitelšpilyje rengiant ataką prieš varžovo karalių. Dažniausias Horvico rikių naudojimo atvejis debiute - itališkojo rikio ir valdovės flango fianketuoto rikio pora. Horvico rikiai pavadinti XIX a. šachmatų meistro Danielio Horvico vardu.
Giovanni Goria

**Giovanni Giuseppe Goria** (1943 m. liepos 30 d. – 1994 m. gegužės 21 d.) – Italijos politikas, nuo 1987 iki 1988 m. ėjęs Italijos ministro pirmininko pareigas.

## Biografija
Goria gimė Asčio mieste, Pjemonto regione.

1960 m. jis prisijungė prie Krikščionių demokratų partijos ir tokiu būdu pradėjo savo politiko karjerą. 1976 m. jį išrinko į žemesniuosius parlamento rūmus. Juose jis nuo 1981 iki 1983 m. rūpinosi biudžetu, o po to tapo šalies finansų ministru. Visuomenėje Goria buvo žinomas dėl savo sukalbamo būdo.

1987 m. rinkimuose, kuriuose jo partija pasirodė sėkmingai, Goria tapo šalies ministru pirmininku (jauniausiu šalyje nuo II pasaulinio karo). 1988 m. jis buvo priverstas atsistatydinti dėl jo vyriausybės biudžeto atmetimo.

Po pasitraukimo iš šalies vyriausybės vadovo pareigų po metų – 1989 m. jis sėkmingai dalyvavo Europos Parlamento rinkimuose. Po poros metų 1991 m. jis pasitraukė iš parlamento, kad galėtų tapti Italijos žemės ūkio ministru. Po metų jis tapo šalies finansų ministru.

Po 1993 m. korupcijos skandalo, kuris smarkiai palietė Goria partiją, jis pasitraukė iš ministro pareigų. Pats politikas asmeniškai buvo įtariamas korupcija ir 1994 m. jam buvo pateikti kaltinimai. Tačiau tų pačių metų gegužės 21 dieną jis buvo rastas negyvas savo namuose Asti mieste. Oficialia mirties priežastimi buvo įvardintas vėžys.

|-
Gunbjornas

**Gunbjorno kalnas** () – aukščiausias Grenlandijos kalnas, kuris taip pat yra ir aukščiausiu kalnu pasaulyje, esančiu už šiaurinio poliarinio rato.

Kalnas, kurio aukštis yra 3694 m, stūkso šiaurės rytinėje Sermersoko savivaldybės dalyje. Jis priklauso Vatkinso kalnynui. Gunbjorno kaiminystėje yra ir daugiau kalnų, kurių aukštis viršija 3 500 m.

Pirmą kartą į šį kalną žmonės įkopė 1935 m. rugpjūčio 16 d. Ekspedicijoje dalyvavo Augustinas Kortauldas, Džekas Longlandas, Ebbe Munckas, H. G. Wageris bei Lorencas Wageris.

## Nuorodos

* Reportažas iš 2004 m. ekspedicijos
Naujoji Anglija

**Naujoji Anglija** – Jungtinių Amerikos Valstijų regionas, esantis šalies šiaurės rytų kampe. Naujoji Anglija ribojasi su Atlanto vandenynu, Kanada, ir Niujorko valstija. Regioną sudaro dabartinės Meino, Naujojo Hampšyro, Vermonto, Masačiūsetso, Rod Ailendo ir Konektikuto valstijos.

Anksčiausios Naujojo Pasaulio anglų piligrimų sukurtos gyvenvietės buvo sukurtos būtent Naujojoje Anglijoje 1620 metais, kai buvo įkurta Plimuto kolonija. XVIII amžiaus pabaigoje Naujosios Anglijos kolonijos buvo tarp pirmųjų britų Šiaurės Amerikos kolonijų, pademonstravusių ambicijas tapti nepriklausomomis nuo Britanijos karūnos. Nepaisant to, 1812 metais tos pačios kolonijos pasipriešino karui tarp JAV ir Britanijos.

Naujojoje Anglijoje buvo sukurti pirmieji amerikietiškos literatūros kūriniai. Čia taip pat buvo pradėta teikti nemokamas mokslo paslaugas. XIX amžiuje Naujosios Anglijos valstijos suvaidino itin didelį vaidmenį panaikinant vergiją Jungtinės Valstijose. Tai taip pat buvo pirmasis JAV regionas, paveiktas Pramonės revoliucijos.

Šiais laikais šis regionas garsėja itin dideliu JAV demokratų partijos palaikymu. 1992, 1996, 2004 ir 2008 metų prezidento rinkimuose kiekvienoje šio regiono valstijoje už demokratus balsavo didžioji dauguma rinkėjų. 2000 metų rinkimuose demokratų kandidatas į prezidentus Alas Goras daugumos nesurinko tik Naujojo Hampšyro valstijoje.


Vaizdas:Connecticut State Capitol, February 24, 2008.jpg|Konektikutas
Vaizdas:Portland HeadLight (cropped).jpg|Meinas
Vaizdas:Sunset on Cape Cod Bay.jpg|Masačusetsas
Vaizdas:New hampshire in autumn.jpg|Naujasis Hampšyras
Vaizdas:St_Thomas_Episcopal_Church,_Alton_RI.JPG|Rod Ailandas
Vaizdas:Main Street, Montpelier VT.jpg|Vermontas


## Šaltiniai

## Nuorodos
*Naujosios Anglijos istorija (anglų k.)
*1871 m. Naujosios Anglijos Atlasas
Stasys Beniušis

**Stasys Beniušis** (1909 m. sausio 23 d. Kaune) – Lietuvos ir Lenkijos geologas, technikos mokslų daktaras, Gdansko universiteto profesorius.

## Biografija
Baigęs Kauno 6-tąją gimnaziją , studijavo Vilniaus universitete , kurį baigė 1946 m. įsigydamas geologo specialybę. Kaip gabus studentas buvo paliktas dirbti universitete. Už ryšius su Lietuvių studentų korporacija "Jūra" buvo tardomas sovietinio saugumo. 1947 m. išvyko į Lenkiją, kur Gdanske dirbo Politechnikos instituto Inžinerinės geologijos katedros asistentu, vėliau vyresniuoju dėstytoju. 1951 m. apgynė technikos mokslų daktaro disertaciją. 1953-70 m. dirbo Gdansko pedagoginio instituto geologijos katedros vedėju, jam buvo suteiktas profesoriaus vardas. 1970-74 m. Gdansko universitete vadovavo geologijos katedrai.

## Šaltiniai
* Biografija
Karolinos

**Karolinos** () – sąvoka, vartojama Jungtinėse Amerikos Valstijose, norint bendrai pavadinti Šiaurės ir Pietų Karolinos valstijas. Amerikos kolonizacijos periodu, 1663–1710 m., Karolinos buvo žinomos Karolinos provincija. Iki to laiko, 1609–1663 m., šis žemės plotas buvo Virdžinijos kolonijos ir dominijos sudėtyje.

Provincija buvo pavadinta Karolina Anglijos karaliaus Karolio I garbei. Manoma, kad regionas skilo į Šiaurės ir Pietų Karolinas 1729 m.

## Išnašos
Lietuvos Dailininkų Kompanija

**Lietuvos Dailininkų Kompanija** (sutrumpintai **LDK**) – neformali lietuvių kilmės Lenkijos menininkų grupė. Ją 2007 m. vasario 21 d. Varšuvoje įkūrė dailininkas Linas Domarackas. Grupė garsina Lietuvos kultūrą Lenkijoje, buria lietuvių menininkus šioje šalyje, rengia bendras parodas.

## Nariai
* Linas Domarackas (g. 1967 m., baigė Varšuvos dailės akademiją)
* Rytis Konstatinavičius (g. 1969 m., baigė Kauno 52-ąją meno mokyklą)
* Jonas Zagorskas (g. 1977 m., baigė Vilniaus dailės akademiją)
* Alicija Zimnickaitė (g. 1975 m., baigė Varšuvos dailės akademiją).

## Surengtos bendros parodos
* 2008 m. Lietuvos centras prie LR ambasados, Varšuva, Lenkija.
* 2008 m. Galerija „Na strychu“, Krokuva, Lenkija.
* 2008 m. Miesto rūmai, Torunė, Lenkija.
* 2008 m. Geležinkelio stotis, Vilnius, Lietuva.
* 2008 m. Galerija „Arka“, Vilnius, Lietuva.
* 2008 m. Kavinė Chłodna g. 25, Varšuva, Lenkija.
* 2008 m. Kultūros centras „Dobre Miejsca“, Lenkija.
* 2007 m. Galerija „Pod Dachem Nieba“, Cechocinekas, Lenkija.

## Nuorodos
* Oficialus Lietuvos Dailininkų Kompanijos tinklalapis
Didieji pabudimai

**Didieji pabudimai** – keletas staigių ir dramatiškų religinio atgimimo periodų Anglo-Amerikos religinėje istorijoje. Yra bendrai sutinkama, kad pirmasis jų prasidėjo XVIII amžiaus 4-ajame dešimtmetyje. Jie taip pat apibūdinami kaip periodiškai atsitinkančios JAV religinių idėjų revoliucijos. Sąvoka yra dažnai vartojama, kalbant apie Amerikos religinį atgimimą, įkvėptą XVI amžiuje vykusios Reformacijos. Ši sąvoka taip pat vartojama, nustatant bendras religines sroves ypač įvairoje JAV religinėje kultūroje.

JAV istorijoje iš viso buvo keturi tokie periodai. Neseniai vykę prabudimai kol kas tinkamai neįsitvirtino istorinėje perspektyvoje.
Karklės kapinės

**Karklės kapinės** (arba ***Karklės I senosios kapinės, Liepų kapinės, Skenduolių kapinės***) – veikiančios riboto laidojimo kapinės Karklės kaime, kopose prie Baltijos jūros (vienintelės kapinės ant jūros kranto Lietuvoje). Kapinėse buvo laidojami skenduoliai, vėliau Karklininkų (dabar Karklė) gyventojai. Įtrauktos į Kultūros vertybių registrą (unikalus kodas ). Kapinės garsėjo savo lietais, kaltais kryžiais, „tablyčiomis“, santūriomis granitinėmis ar marmurinėmis lentelėmis.

Kapinėse yra apie 200 kapų, išlikę palaidojimai nuo XIX a. Antkapiai akmeniniai, geležiniai ir mediniai. Senųjų medinių kryžių ar krikštų beveik nebėra, dalis nurinkta ir sukrauta prie kapinių tvoros. Užrašai neįskaitomi arba įskaitomi sunkiai. XX a. pradžioje kapinės vadintos Liepų kapinėmis, iš to laikmečio išlikę mediniai bei akmeniniai antkapiai su epitafijomis vokiečių kalba. Palaidotųjų pavardės būdingos pajūrio gyvenviečių lietuvninkams: Plennis, Tydekas, Mykolait, Gibbisch, Lumplesch, Macpreits, Lenart, Bastions, Zwikis. Kapai orientuoti į vakarus, rytų-vakarų kryptimi. Šiuolaikiniai palaidojimai neypatingi.

## Žymūs kapai
* Kapinėse palaidotas poetas avangardistas, buriuotojas Salys Šemerys.

## Literatūra
* Bernardas Aleknavičius. Žvejų kaimelio kronika. Klaipėda, 2010 m.

## Šaltiniai

* Cemety.lt
Paprastoji glažutė

**Paprastoji glažutė** (*Cerastium holosteoides*) – gvazdikinių (*Caryophyllaceae*) šeimos, glažučių (*Cerastium*) genties augalas.

Viršūniniuose dvistypiuose skėtiškuose žiedynuose po kelis neišvaizdžius žiedus. Pažiedės žolinės, viršutinių žiedų plačiais plėneliniais kraštais. Vainiklapiai balti, beveik iki trečdalio įskelti, nedaug ilgesni už taurelės lapelius. Kuokelių 10, liemenėliai 4−5. Vaisius − pailga, šiek tiek išlinkusi dėžutė, atsivėrusios viršūnė dantyta. Nuo išlinkusios ilgos dėžutės kilęs ir augalo lotyniškas pavadinimas ( − ragas). Žiediniai stiebai ilgi, bežiedžiai trumpesni. Ilgieji apie 30 cm ilgio, statūs arba kylantys, trumpieji gulsti, prie pamato įsišaknijantys. Lapai nedideli, pailgi, visada poromis priešiniai, apatiniai su trumpais koteliais, viršutiniai be kotelių. Stiebai bei lapai dažnai apaugę ir paprastais, ir liaukiniais plaukeliais. Augalas daugiametis, žolinis, prie pamato išsikerojęs.

Auga pievose, laukuose, dirvonuose, daržuose, pakelėse, sausuose miškuose, pamiškėse. Paplitusi visoje Lietuvoje. Žydi nuo gegužės iki spalio mėn., kartais ir vėliau, net per atlydžius.

Pievose ir ganyklose menkavertė žolė. Laukų pasėliuose ir daržuose − piktžolė.

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 16 psl.


Image:Cerastium holosteoides W.jpg|Žiedas
Image:Cerastium holosteoides i02.jpg|Požymiai
Punskas (Marso krateris)

**Punskas** – Marso planetoje, *Oxia Palus quadrangle* regione, esantis krateris. Išsidėstęs 20.8° platumos ir 41.2° ilgumos, kraterio diametras – 11.6 km. Šį vardą Lenkijoje esančios Punsko gyvenvietės garbei 1976 m. suteikė Tarptautinė astronomų sąjunga.

## Nuorodos
* Padėtis Marso žemėlapyje 
* Kraterio aprašymas
Grenlandijos ryšiai

**Grenlandijos ryšių** statistika.

* Pagal Grenlandijos įstatymus, telekomunikacijos paslaugas bei internetą gali tiekti tik viena įmonė - TELE Greenland. Tai - vienas iš dažnai Grenlandijoje pasitaikančio monopolio pavyzdžių.
* Prie skaitmeninės telefoninės sistemos pereita 1995 m.
* Pagrindinis televizijos ir radijo transliuotojas yra kompanija KNR (Kalaallit Nunaata Radioa), transliuojanti programas tiek grenlandų kalba, tiek daniškai. Be to, Grenlandijoje veikia 3 amerikiečių ginkluotųjų pajėgų radijo bei televizijos transliavimo stotys bei kelios smulkios vietinės stotys.
Tema (reikšmės)

Žodis ***tema*** gali reikšti:

* tema – kūrinio, pasikalbėjimo, tyrinėjimo objektas;
* tema – pagrindinis muzikos kūrinio motyvas;
* tema – iš konteksto jau žinomą informaciją perteikianti sakinio dalis;
* tema – šachmatų uždavinio ar etiudo siužetas, sumanymas, kurį realizavo autorius;
* tema () – pagrindinis administracinis vienetas Bizantijos imperijoje. Pvz.:
** Sirmijaus tema
* Tema – senovinė gyvenvietė Arabijos pusiasalio šiaurės vakaruose (dabar – *Tayma*);
* Tema – miestas Ganoje, Atlanto vandenyno pakrantėje;
* Tema – kaimas Toge, Karos regione, Basaro prefektūroje;
* TEMA – automobilių pramonės kompanija *Toyota Motor Engineering & Manufacturing North America* Jungtinės Amerikos Valstijose.;
* Tema () – geležinkelio stotis Osakoje.
Dirvinė glažutė

**Dirvinė glažutė** (*Cerastium arvense*) – gvazdikinių (*Caryophyllaceae*) šeimos, glažučių (*Cerastium*) genties žolinis augalas.

Daugiametis, 10-30 cm aukščio žolinis augalas. Šakniastiebis laibas, gulsčias, šakotas. Stiebai kylantys arba statūs, apvalūs, plaukuoti, vieni jų žiediniai, kiti bežiedžiai, įsišaknijantys. Pamatinė augalo dalis šakota. Visas augalas apaugęs trumpais liaukiniais plaukeliais. Lapai priešiniai, 1,5-3 cm ilgio, bekočiai, plaukuoti, lancetiški, nusmailėjusiomis viršūnėmis, jų pažastyse išauga labai trumpi, lapuoti ūgliai. Kekės pavidalo žiedynas stiebų viršūnėse. Žiedai gana stambūs, iki 1 cm pločio. Taurėlapiai 5, lancetiški, smailūs, plaukuoti, pieviniais pakraščiais, 4-6 mm ilgio. Vainiklapiai 5, balti, iki trečdalio įskelti, dukart ilgesni už taurėlapius. Vaisius – 8-10 mm ilgio, nusvirusi, su 9 danteliais dėžutė, pilna mažų, 0,8-1 mm ilgio, rusvų, karpotų, apvalių sėklų.

Žydi gegužės ir birželio mėn. Auga sausose pievose, šlaituose, pakelėse, laukuose. Dažna visoje Lietuvoje.

Gana įkyri piktžolė, užteršianti žiemkenčius.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 100 psl.


Image:Cerastium arvense.jpeg|Žiedas
Image:Illustration Cerastium arvense0.jpg|Požymiai
Image:Cerastium arvense 5713.JPG|Šiaurės Amerikoje sutinkamas porūšis *Cerastium arvense subsp. strictum*
Ledynmetis 3

**Ledynmetis 3** () – 2009 m. JAV kompiuterinės animacijos filmas. Filmo Ledynmetis ir  tęsinys. Filmą sukūrė „Blue Sky Studios“. Režisavo Carlos Saldanha ir Mike Thurmeier, scenarijaus autorius Michael Berg, Peter Ackerman, ir Yoni Brenner, muzika kūrė John Powell.

## Įgarsintojai
:*Personažo vardas, personažas – įgarsintojas*
* Scratas, voverė-žiurkė – Chris Wedge
* Krašas, oposumas – Seann William Scott
* Manfredas, mamutas – Ray Romano
* Sidas, tinginys – John Leguizamo
* Diego, smilodonas – Denis Leary
* Elė, mamutė – Queen Latifah
* Edis, oposumas – Josh Peck

## Kompiuterinis žaidimas
Kompiuterinį žaidimą *Ice Age: Dawn of the Dinosaurs* Activision išleido Xbox 360, Wii, PlayStation 3, PlayStation 2, Microsoft Windows (išleista kaip demo) ir Nintendo DS konsolėms. Paskelbta, kad žaidimas išleistas 2009 m. birželio 30 d.

## Šaltiniai

## Nuorodos
* Oficiali svetainė
Prancūzų ir indėnų karas

**Prancūzų ir indėnų karas**, dar gerai žinomas kaip **Septynerių metų karas**, o Kanadoje (ypač Kvebeke) kaip **Užkariavimo karas** (*Guerre de la Conquête*), – karas, vykęs Šiaurės Amerikoje nuo 1754 m. iki 1763 m. Šis karas buvo dalis didesnio konflikto – Septynerių metų karo, vykusio Europoje. Karo pavadinimas nurodo du pagrindinius britų priešus – karališkąsias Prancūzijos pajėgas, ir sąjungines prancūzams įvairias Amerikos indėnų pajėgas. Konfliktas, ketvirtasis toks kolonijinis karas tarp Prancūzijos ir Didžiosios Britanijos tautų, baigėsi tuo, kad britai užkariavo Kanadą. Karo padariniai ryškiai išplėtė to amžiaus anglų–prancūzų konfliktą. Prancūzija, norėdama kompensuoti savo sąjungininkei Ispanijai už Floridos praradimą, užleido ispanams Prancūzų Luizianą Misisipės vakaruose. Prancūzams šiaurės Karibuose liko tik kelios mažos Sen Pjero ir Mikelono salos.

## Šaltiniai
Sorbo rūgštis

**Sorbo rūgštis** (), *2,4-heksadieno rūgštis* () – organinė rūgštis C6H8O2, naudojama kaip maisto konservantas. Tai bespalviai milteliai, silpnai tirpūs vandenyje. Pirmą kartą išskirti iš neprinokusių šermukšnio (*Sorbus aucuparia*) vaisių. Pavadinimas suteiktas pagal lotynišką šermukšnio pavadinimą.

## Istorija
Sorbo rūgštį 1859 m. distiliuodamas šermukšnių vaisių aliejų išskyrė *A.W von Hofmann*. Šiame aliejuje yra sorbo rūgšties laktono, kuriam hidrolizuojantis susidaro sorbo rūgštis.

Sorbo rūgšties antimikrobinis aktyvumas buvo aptiktas XX a. 4-to dešimtmečio pabaigoje – 5-tą dešimtmetį. Komerciškai ji pasidarė prieinama 5-to dešimtmečio pabaigoje –  6-tą dešimtmetį. Nuo 9-to dešimtmečio sorbo rūgštis ir sorbatai imti naudoti kaip *[[Clostridium botulinum]]* inhibitoriai mėsos produktuose. Čia sorbatai pakeitė nitritus, iš kurių susidaro karcinogeniniai nitrozaminai.

## Sintezė
Tradicinis sintezės būdas apima malono rūgšties ir transbutenalio kondensaciją. Sorbo rūgštis taip pat gali būti gaunama iš izomerinių heksadieno rūgščių, kurios gaunamos nikeliu katalizuojant alilo chlorido, acetileno ir anglies monoksido reakciją. 
Komerciniu būdu ši rūgštis gaunama iš krotono aldehido ir keteno. 
Kasmet susintetinama apie 30 tūkst. tonų sorbo rūgšties.

## Savybės ir naudojimas
Sorbo rūgštis, kurios pKa 4,76, yra tokia pati rūgštinė kaip ir acto rūgštis.   

Sorbo rūgštis ir jos druskos (natrio sorbatas, kalio sorbatas ir kalcio sorbatas) yra antimikrobinės medžiagos, dažnai naudojamos kaip maisto produktų ir gėrimų konservantai, saugantys nuo mielių, pelėsinių ir kitokių grybų augimo. Druskos labiau vertinamos nei rūgštis, nes yra tirpesnės vandenyje, tačiau aktyvi yra būtent rūgštinė forma. Antimokrobiniam aktyvumui optimalus yra pH 50]] yra maždaug 10-7,4 g/kg, tai yra labai didelė. Junginys yra palyginti nepatvarus ir dirvožemyje sparčiai skyla, tad yra laikomas draudišku aplinkai.

## Koncentracijos

## Nuorodos
Aloyzas Vitkauskas

**Aloyzas Vitkauskas** – politikas, LR finansų viceministras.

## Biografija
Vitkauskas Vilniaus inžineriniame statybos institute baigė inžinerijos studijas, civilinės inžinerijos magistras.

Nuo 2003 m. Centrinei projektų valdymo agentūros direktorius (CPVA), nuo 2006 m. iki 2009 metų liepos 1 d. LR FM ministerijos sekretorius, nuo liepos 8 d. LR finansų viceministras, atsakingas už Nacionalinio fondo ir Turto valdymo departamentų veiklą (be to kuruoja su „Turto bankas“, Valstybės dokumentų technologinės tarnyba ir CPVA susijusius klausimus).

## Išnašos
Milorad Čavić

**Milorad Čavić** (g. 1984 m. gegužės 31 d. Kalifornijoje, JAV) – serbų kilmės JAV plaukikas, olimpietis.

## Olimpinė karjera
Būdamas 16 metų amžiaus, Čavić atstovavo Jugoslavijos rinktinei 2000 m. vasaros olimpinėse žaidynėse (Sidnėjuje, Australijoje). Šioje olimpiadoje jis plaukė 100 m peteliške rungtį.

Čavić atstovavo Serbijai ir Juodkalnijai, 2004 m. Vasaros olimpinėse žaidynėse Atėnuose, Graikijoje – plaukė 100 m peteliške rungtį. Čavić pirmavo 100 m peteliškės rungtyje, pusfinalyje, tačiau po posukio į jo plaukimo kostiumą pateko vandens, todėl jis atplaukė paskutinis.

Čavić atstovavo Serbijai 2008 m. Pekino olimpinėse žaidynėse. Jis plaukė du nuotolius: 100 m laisvu stiliumi ir 100 m peteliške. Nors 100 m laisvu stiliumi pateko į pusfinalį, jame plaukti atsisakė, kad pagerintų savo 100 m peteliškės laiką.

2008 m. rugpjūčio 14 d., Čavić pagerino 100 m plaukimo peteliške Olimpinį rekordą kvalifikacinėse varžybose. Finale jis buvo antras, atsilikęs 1/100 sekundės nuo Michael Phelps. Tai buvo pirmas Serbijos medalis ir septintas Michael Phelps aukso medalis šiose olimpinėse žaidynėse.

## Šaltiniai
Virdžinijos kolonija

**Virdžinijos kolonija** (kartais dar vadinama ***Virdžinijos kolonija ir dominija***) buvo Anglijos kolonija Šiaurės Amerikoje, trumpai egzistavusi XVI-ame amžiuje, o nuo 1607 metų iki JAV nepriklausomybės karo egzistavusi nuolat (kaip britų kolonija po 1707 metų). Vardas Virdžinija pirmąkart buvo panaudotas sero Volterio Ralei ir karalienės Elžbietos I 1584 metais. Po Anglijos pilietinio karo, vykusio XVII amžiaus viduryje, Virdžinijos kolonija karaliaus Karolio II buvo pravardžiuojama „Senąja dominija” dėl kolonijos lojalumo Anglijos monarchijai.

Po nepriklausomybės nuo Didžiosios Britanijos paskelbimo 1783 metais, pietrytinė Virdžinijos kolonijos dalis tapo Virdžinijos respublika. Susiformavus Jungtinėms Amerikos Valstijoms, iš Virdžinijos kolonijos žemių buvo suformuotos visiškai naujos valstijos: Vakarų Virdžinija, Kentukis, Indiana, Ilinojus ir dalis Ohajo valstijos.
Hanna Pakarinen

**Hanna Helena Pakarinen** (g. 1981 m. balandžio 17 d.) – Suomijos dainininkė ir dainų autorė. Tapo pirmoji Suomijos "Idol" konkurso nugalėtoja. 2007 m. atstovavo Suomiją Eurovizijoje ir užėmė 17 vietą.

## Diskografija
### Albumai

### Singlai

## Vaizdo klipai

## Nuorodos

* Oficiali svetainė 
* Oficialus MySpace puslapis

|-
Jaromír Jágr

**Jaromiras Jagras** (; g. 1972 m. vasario 15 d. Kladne, Čekoslovakijoje) – čekų ledo ritulininkas, žaidžiantis dešiniojo krašto puolėjo pozicijoje, NHL lygos Filadelfijos „Flyers“ komandoje. J.Jagras yra visų laikų rezultatyviausias NHL žaidėjas, skaičiuojant taškus, po Wayne'o Gretzky. Nuo 18-os iki 45-erių metų NHL žaidęs čekas yra surinkęs 1921 tašką – 766 įvarčiai ir 1155 rezultatyvūs perdavimai per 1733 rungtynes elitinėje ledo ritulio lygoje. Su Čekijos ledo ritulio rinktine triumfavęs olimpinėse žaidynėse ir pasaulio pirmenybėse.

Pradėjo žaisti ledo ritulį trejų metų amžiaus. 17 m. gavo pakvietimą į Čekijos vyrų ledo ritulio rinktinę taip tapdamas jauniausiu kada nors gavusiu pakvietimą į rinktinę žaidėju. 1990 m. naujokų biržoje jį penktu šaukimu pakvietė Pitsburgo „Penguins“ komanda.

2000–2001 m. tarpsezonyje buvo iškeistas Vašingtono „Capitals“ klubui. 2004 m. sausio 25 d. buvo iškeistas Niujorko „Rangers“ klubui, tačiau prasidėjus 2004–2005 m. NHL lokautui Jaromiras grįžo į Europą. Pasibaigus 2007–2008 m. sezonui, jis sugrįžo į Rusiją ir pasirašė trejų metų sutartį su Omsko „Avangard“ klubu. 2011 m. liepos 2 d. pasirašė vienerių metų sutartį su Filadelfijos „Flyers“ klubu.

## Apdovanojimai

* Art Ross apdovanojimas (daugiausiai įvarčių pelnęs žaidėjas) 1995, 1998, 1999, 2000, 2001.
* Hart apdovanojimas (naudingiausias žaidėjas) 1999.
* 2 kartus laimėjo Stenlio taurę 1991, 1992.
* Auksinės ledo ritulio lazdos apdovanojimas (geriausias Čekijos žaidėjas) 1995, 1996, 1999, 2000, 2002, 2005, 2006, 2007, 2008, 2011.

## Šaltiniai
LR EM (reikšmės)

**LR EM** gali reikšti:

* Lietuvos Respublikos ekonomikos ministerija (dab. Lietuvos Respublikos ūkio ministerija);
* Lietuvos Respublikos energetikos ministerija.
Beyoncé apdovanojimai ir nominacijos

Atlikėjos Beyoncé Knowles nominacijų ir apdovanojimų sąrašas per jos solo karjerą.
Dainininkė buvo apdovanota daugiau nei 432 apdovanojimais visame pasaulyje, o nominuota – 955. 
Beyoncé yra trečia moteris-atlikėja pelniusi daugiausiai Grammy apdovanojimų (20), o nominuota net 53 kartus, daugiausiai iš visų moterų-atlikėjų.

## Muzika
### Grammy Awards

### American Music Awards

### Brit Awards

### World Music Awards

### MTV VIDEO MUSIC AWARDS

### MTV EUROPE MUSIC AWARDS

### MTV VIDEO MUSIC AWARDS JAPAN

### BET Awards

### ASCAP Awards

### Billboard Music Awards

### Soul Train Awards

### MOBO Awards

### NRJ Music Awards

## Filmai ir televizija
### Golden Globe Awards

### Broadcast Film Critics Association Awards

### Black Reel Awards

### Emmy Awards

### MTV MOVIE Awards

## Šaltiniai